Velika nagrada Bahreina 2020.
Velika nagrada Bahreina 2020. (službeno poznata kao "Formula 1 Gulf Air Bahrain Grand Prix 2020") automobilska je utrka Formule 1 koja se održana 29. novembra 2020. na stazi Bahrain International Circuit u Sakhiru, u Bahreinu. Ovo je bila petnaesta utrka u sezoni 2020, i ujedno i 16. utrka za Veliku nagradu Bahreina. Vozač Mercedesa Lewis Hamilton osvojio je deseti pol-poziciju u sezoni, i ukupno 98. u karijeri; ostvario je svoju desetu pobjedu u sezoni i četvrtu u Bahreinu. Drugo mjesto zauzeo je Max Verstappen iz Red Bull Racinga, a treće mjesto osvojio je Alexander Albon na drugom Red Bull Racingu. U prvom krugu, francuski vozač Haasa Romain Grosjean, nakon izlaska iz trećeg ugla, udario je u bolid Daniila Kvjata, a potom se zabio u zaštitnu ogradu. Bolid je eksplodirao i od udarca se raspao na dva dijela, a prednji dio u kojem je bio Grosjean je bio u plamenu i zaglavljen u ogradi. Nakon 26 sekundi, Grosjean se uspio izvući iz plamena bez pomoći, i ljekarska ekipa je odmah pritrčala u pomoć.